
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1814 

29 Σεπτεμβρίου 1999 


ΑΠΟΦΑΣΕΙ Σ 

Αρίθ. 35/1385 

Έγκριση του Κανονισμού του Κλάδου Υγείας του Οργανι¬ 
σμού Ασφάλισης Ελευθέρων Επαγγελματιών (Ο.Α.Ε.Ε.). 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.5 του άρθρ. 10 του Ν.2676/1999 
(Α 1). 

2. Τηναρ. οικ.1749/4-11-98 κοινή απόφαση του Πρωθυ- 
πυργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό 
Εργασίας και Κοινωνικών Ασφαλίσεων, Φοίβο Ιωαννίδη» 
(Β 1171}. 

3. Την αρ. 398/1/44/28-7-99 απόφαση του Δ.Σ. του ΟΑ- 
ΕΕ. 

4. Τη γνώμη του Συμβουλίου Κοινωνικής Ασφάλισης 
που διατυπώθηκε στην αρ. 10η/99 συνεδρίαση. 

5. Το ύψος της δαπάνης που προκαλείται με τις διατά¬ 
ξεις της απόφασης αυτής δεν μπορεί να προσδιορισθεί, 
αλλά θα αντισταθμιστεί από τις εισφορές που θεσπίζονται 
με την ίδια απόφαση, αποφασίζουμε: 

Την έγκριση του Κανονισμού του Κλάδου Υγείας του 
Οργανισμού Ασφάλισης Ελευθέρων Επαγγελματιών 
(Ο.Α.Ε.Ε.). 

Άρθρο 1 
ΣΚΟΠΟΣ 

Σκοπός του Κλάδου Υγείας του ΟΑΕΕ, είναι η ασφάλι- 
στική κάλυψη για τον κίνδυνο ασθένειας και μητρότητας 
των προσώπων που ορίζονται στο άρθρο 2 του παρόντος 
Κανονισμού. 

Ο κλάδος παρέχει; 

Α. Παροχές σε είδος 

α. Ιατρική περίθαλψη-παρακλινικές εξετάσεις- ειδικές 
θεραπείες 

β. Οδοντιατρική περίθαλψη 

γ. Φαρμακευτική περίθαλψη 

δ. Νοσοκομειακή περίθαλψη 

ε. Πρόσθετη περίθαλψη 

στ. Μαιευτική περίθαλψη-επίδομα τοκετού 

Β. Παροχές σε χρήμα 

α. Έξοδα κηδείας 


β. Επίδομα εργατικού ατυχήματος 

γ. Έξοδα μετακίνησης ασθενών ασφαλισμένων 

Άρθρο 2 

- Υπαγόμενα πρόσωπα 

Α. Στον Κλάδο Υγείας του ΟΑΕΕ, υπάγονται υποχρεωτι¬ 
κά: 

1. Οι ασφαλιζόμενοι στον Κλάδο Ασθένειας του ΤΕΒΕ. 

2. Οι ασφαλιζόμενοι στον Κλάδο Ασθενείας του ΤΑΕ. 

3. Οι ξενοδόχοι των οποίων η επιχειρηματική δραστη¬ 
ριότητα άρχισε μετά την έναρξη ισχύος του ΝΙ. 2676/1999 
(1 ,Α) και οι ξενοδόχοι των οποίων η επιχειρηματική δρα¬ 
στηριότητα άρχισε πριν την 1.3.1999 και οι οποίοι ασφα¬ 
λίστηκαν προαιρετικά στον Ο.Α.Ε.Ε. 

Β. Στον κλάδο Υγείας υπάγονται προαιρετικά τα πρό¬ 
σωπα που αναφέρονται στις παρ. 1, 2 και 3 του παρόντος 
με τις ίδιες προϋποθέσεις που ισχύουν για την προαιρετι¬ 
κή ασφάλιση στον κλάδο σύνταξης. 

Γ. Τα μέλη οικογένειας όλων των ανωτέρω προσώπων. 

Ως μέλη οικογένειας θεωρούνται: 

α) Ο/η σύζυγος εφόσον δεν εργάζεται και δεν είναι 
ασφαλισμένος/η σε άλλο ασφαλιστικό φορέα ή το Δημό¬ 
σιο. β) Τα άγαμα τέκνα (νόμιμα ή τέκνα που έχουν νομιμο¬ 
ποιηθεί, αναγνωρισθεί ή υιοθετηθεί, οι προγονοί και τα 
φυσικά τέκνα ασφαλισμένης) μέχρι τη συμπλήρωση του 
18ου έτους της ηλικίας τους και εάν μεν είναι άνεργα μέ¬ 
χρι τη συμπλήρωση του 24ου έτους, εάν δε σπουδάζουν 
σε αναγνωρισμένες από το κράτος ανώτατες ή ανώτερες 
σχολές στην Ελλάδα ή στην αλλοδαπή σε όλη τη διάρκεια 
των σπουδών τους όχι όμως πέρα από τη συμπλήρωση 
του 26ου έτους της ηλικίας τους και με την προϋπόθεση 
ότι είναι άνεργα και δεν έχουν δικαίωμα ασφάλισης σε άλ¬ 
λο ασφαλιστικό φορέα. 

Τα ανάπηρα και ανίκανα για κάθε βιοποριστική εργασία 
παιδιά, ανεξάρτητα από την ηλικία τους, εφόσον δεν συ- 
νταξιοδοτούνται και δεν έχουν δικαίωμα ασφάλισης σε 
άλλο ασφαλιστικό φορέα. 

Η κατά τ' ανωτέρω ανικανότητα κρίνεται κατά τις περί 
συνταξιοδοτήσεως λόγω αναπηρίας διατάξεις της νομο¬ 
θεσίας του Ο.Α.Ε.Ε. 

Για τη συμπλήρωση των παραπάνω ορίων ηλικίας ως 
ημέρα γεννήσεως θεωρείται η 31 η Δεκεμβρίου του έτους 
γεννήσεως. 

γ) Η μητέρα και ο πατέρας καθώς και οι θετοί γονείς 

δ) Άγαμοι εγγονοί και αδελφοί, ορφανοί από μητέρα και 
πατέρα μέχρι την ενηλικίωσή τους. 

Τα πρόσωπα που αναφέρονται στις περ. γ και δ θεω¬ 
ρούνται μέλη οικογένειας ασφαλισμένου εφόσον αποδε¬ 
δειγμένα η συντήρηση αυτών βαρύνει τον ασφαλισμένο 
και δε δικαιούνται ασφάλιση για παροχές κλάδου υγείας 
από άλλο φορέα. 

Τα δικαιολογητικά που αποδεικνύουν τη συντήρηση, 
καθορίζονται με απόφαση του ΔΣ του ΟΑΕΕ. 

ε) Ο/η διαζευγμένος/η σύζυγος άμεσα ασφαλισμένου 
μπορεί να διατηρήσει το δικαίωμα παροχών ασθενείας σε 
είδος, που είχε κατά το χρόνο λύσης του γάμου στον 
Ο.Α.Ε.Ε., όπου ήταν ασφαλισμένος για παροχές ασθενεί¬ 
ας ο άλλος σύζυγος, εφόσον συντρέχουν οι εξής προϋ¬ 
ποθέσεις: 

ι) Ο γάμος λύθηκε μετά τη συμπλήρωση του 35ου έτους 
της ηλικίας. 

ιι) Δεν καλύπτεται άμεσα ή έμμεσα για παροχές ασθε¬ 
νείας από άλλον ασφαλιστικό φορέα ή το δημόσιο. 

Για τη διατήρηση του δικαιώματος των Παροχών Ασθε¬ 
νείας, σύμφωνα με τα παραπάνω, ο ενδιαφερόμενος υπο- 
χρεούται στην καταβολή της ασφαλιστικής εισφοράς για 
τον Κλάδο Υγείας. 

Το ασφαλιστικό δικαίωματου ενδιαφερομένου ασκείται 
εντός ενός (1) έτους από την ημερομηνία της τελεσίδικης 
έκδοσης της απόφασης του διαζυγίου. 

Άρθρο 3 

Εξαίρεση υπαγωγής 

Οι ασφαλισμένοι του ΟΑΕΕ έχουν το δικαίωμα να εξαι¬ 
ρεθούν με αίτησή τους από την ασφάλιση του Κλάδου 
Υγείας, εφόσον είναι άμεσα ασφαλισμένοι ή συνταξιούχοι 
από δική τους απασχόληση ή λόγω θανάτου για παροχές 
ασθένειας στο Δημόσιο ή άλλο Ασφαλιστικό Οργανισμό 
απαλασαόμενοι της υποχρέωσης καταβολής της αντί¬ 
στοιχης εισφοράς Κλάδου Υγείας. 

Η ως άνω απαλλαγή αρχίζει από την πρώτη του επομέ¬ 
νου μήνα υποβολής της αίτησης, εκτός εάν το δικαίωμα 
ασκηθεί κατά την ημερομηνία εγγραφής στα μητρώα 
ασφαλισμένων του ΟΑΕΕ, οπότε η απαλλαγή χωρεί από 
της εγγραφής. 

Η επιλογή του φορέα γίνεται ύστερα από αίτηση του δι¬ 
καιούχου. μπορεί δε αυτή να μεταβάλλεται, αλλά πάντο¬ 
τε ύστερα από τη συμπλήρωση δύο (2) τουλάχιστον ετών 
από την προηγούμενη επιλογή. 

Επίσης δύνανται να εξαιρεθούν του Κλάδου Υγείας του 
ΟΑΕΕ για όλο το χρόνο της στράτευσης οι εκπληρούντες 
την υποχρεωτική στρατιωτική τους θητεία, εφόσον είναι 
άγαμοι. 

Στην περίπτωση που πριν από τη στράτευση είχαν συ¬ 
μπληρώσει χρόνο ασφάλισης στον ΟΑΕΕ μεγαλύτερο 
των έξι (6) μηνών, δικαιούνται παροχών από της απολύ- 
σεως. 

Άρθρο 4 

ΠΟΡΟΙ 

1.- Πόροι του Κλάδου Υγείας του ΟΑΕΕ είναι: 

α. Έσοδα από μηνιαίες εισφορές 

β. >* » επιχορηγήσεις 

γ. » » προσόδους περιουσίας 

δ. » » αποδόσεις κεφαλαίων και αποθεματικών 


ε. Κάθε άλλο έσοδο που προκύπτει από την δραστηριό¬ 
τητα του Οργανισμού. 

στ. Έσοδα από δωρεές, κληροδοτήματα και κάθε άλλη 
χαριστική αιτία κτήσης του Κλάδου Υγείας. 

ζ. Τα πάσης φύσεως έσοδα των καταργούμενων κλά¬ 
δων ΤΕΒΕκαιΤΑΕ. 

2. Η μηνιαία ατομική εισφορά του Κλάδου Υγείας για 
όσους έχουν υπαχθεί στην ασφάλιση ΤΕΒΕ και ΤΑΕ πριν 
την 31η Δεκεμβρίου 1992 καθορίζεται σε 17.000 δρχ. 

Για τους μετά την 1/1/93 υπαχθέντες στην ασφάλιση 
του ΤΕΒΕ και ΤΑΕ οι εισφορές είναι αυτές που καθορίζο¬ 
νται από την παράγραφο 3 του άρθρου 22 και του άρθρου 
35 του Ν. 2084 792 όπως αυτές ισχύουν κάθε φορά. 

Για όσους ασφαλίζονται στον ΟΑΕΕ μετά την ισχύ του 
παρόντος Κανονισμού, οι εισφορές τους καθορίζονται 
σύμφωνα με τα παραπάνω ανάλογα με το χρόνο υπαγω¬ 
γής τους για πρώτη φορά στην ασφάλιση. 

3 - Οι εισφορές του κλάδου υγείας συ νεισπράττονται με 
τις εισφορές του κλάδου σύνταξης και εφαρμόζονται οι 
οικείες διατάξεις περί του τρόπου εισπράξεως, των προ¬ 
θεσμιών καταβολής και κυρώσεων σπς περιπτώσεις κα¬ 
θυστέρησης των εισφορών που ισχύουν για τις εισφορές 
του Κλάδου Σύνταξης. 

Αρθρο 5 

Διοίκηση - Διαχείριση 

Την Διοίκηση και διαχείριση του Κλάδου Υγείας ασκεί το 
Δ.Σ. του ΟΑΕΕ, κατά τα οριζόμενα στο άρθρο 11 του 
Ν.2676/99 (ΦΕΚ 1/5-1-99 τ.Α), όπως ισχύουν κάθε φορά. 

Άρθρο 6 

Ασφαλιστική ικανότητα 

1. - Η ασφαλιστική ικανότητα για παροχή περίθαλψης, 
και χορήγηση βιβλιαρίου ασθενείας αποκτάται μετά πα¬ 
ρέλευση τεσσάρων (4) μηνών από της εγγραφής του 
ασφαλισμένου στα Μητρώα του ΟΑΕΕ και εφόσον έχουν 
καταβληθεί προς τον ΟΑΕΕ οι απαιτούμενες ασφαλιστι¬ 
κές εισφορές πάσης φύσεως (εγγραφής, σύνταξης, υγεί¬ 
ας) της τελευταίας τριετίας πριν από την υποβολή αίτη¬ 
σης για χορήγηση του βιβλιαρίου ασθενείας. 

Ως ημερομηνία εγγραφής του ασφαλισμένου λαμβάνε- 
ται η πρώτη του μήνα της εγγραφής εφόσον καταβλη¬ 
θούν οι εισφορές για το μήνα αυτό, διαφορετικά η πρώτη 
του επόμενου της εγγραφής μήνα. 

Σε περίπτωση επανεγγραφής στα Μητρώα του ΟΑΕΕ ή 
επαναφοράς στον κλάδο, η ασφαλιστική ικανότητα για 
παροχές αποκτάται μετά παρέλευση δύο (2) μηνών από 
την ημερομηνία υποβολής της περί επανεγγραφής αιτή- 
σεως, επί δε επανεγγραφομένου με δέκα (10) έτη ασφά¬ 
λισης η παραπάνω ασφαλιστική ικανότητα αποκτάται 
άνευ προθεσμίας με την προϋπόθεση ότι σε όλες τις πε¬ 
ριπτώσεις ο επανεγγραφόμενος έχει καταβάλει στον ΟΑ¬ 
ΕΕ τις πάσης φύσεως απαιτητές υποχρεώσειςτου της τε¬ 
λευταίας εν ασφαλίσει τριετίας 

2. - Η ασφαλιστική ικανότητα και η απόκτηση δικαιώμα¬ 
τος στις παροχές ασθενείας αποδεικνύεται με το βιβλιά¬ 
ριο ασθενείας που εκδίδεται με αίτηση του ασφαλισμέ¬ 
νου. 

3. - Το βιβλιάριο ασθενείας ισχύει μέχρι το τέλος του 
ημερολογιακού έτους κατά το οποίο εκδίδεται. Ανανεώ¬ 
νεται τους μήνες Νοέμβριο και Δεκέμβριο κάθε έτους για 

το επόμενο ημερολογιακό έτος με τις προϋποθέσεις της 
παραγράφου 1 του παρόντος άρθρου. 

4. - Σε περίπτωση που ο ασφαλισμένος διακόψει την 
άσκηση του επαγγέλματος του δικαιούται παροχές του 
Κλάδου Υγείας για ένα (1) έτος από τη διακοπή της ασφά¬ 
λισης, υπό την προϋπόθεση εξόφλησης όλων των οφει- 
λομένων εισφορών. 

5. - Ασφαλισμένος που διέκοψε την άσκηση του επαγ¬ 
γέλματος του και υποβάλλει αίτηση για συνταξιοδότηση 
εντός έτους από της διακοπής, δικαιούται παροχές κλά¬ 
δου υγείας από τον Οργανισμό μέχρι την έκδοση της συ- 
νταξιοδοτικής απόφασης και εφόσον δεν υφίστανται 
οφειλές που να υπερβαίνουν το ποσό που ορίζεται από τη 
κείμενη νομοθεσία. 

6. - Πρόσωπα που τελούν σε προαιρετική ασφάλιση και 
που καθυστερούν την εισφορά τους πέραν των έξι μηνών 
δε δικαιούνται παροχές του κλάδου υγείας, παρά μόνο 
μετά την πάροδο τριών (3) μηνών από την επανάληψη κα¬ 
ταβολής εισφορών. 


Άρθρο 7 

Ιατρική περίθαλψη 

1. Η ιατρική περίθαλψη συνίσταται στην παροχή των κα¬ 
ταλλήλων ιατρικών φροντίδων για την πρόληψη, τη διά¬ 
γνωση και τη θεραπεία των νόσων, από γιατρούς ειδικο¬ 
τήτων όπως αυτές αναφέρονται στην παράγραφο 2 του 
παρόντος άρθρου, καθώς και τη διενέργεια των απαραι¬ 
τήτων παρακλινικών εξετάσεων και ειδικών θεραπειών. 

2. Η ιατρική περίθαλψη παρέχεται από γιατρούς των πα¬ 
ρακάτω ειδικοτήτων: 

2.1. Παθολόγο ή γιατρό γενικής Ιατρικής. Κατ' εξαίρεση 
και μόνο σε περιοχές που δεν υπάρχουν γιατροί ειδικότη¬ 
τας από γιατρό άνευ ειδικότητας 

2.2. Παιδίατρο 

2.3. Καρδιολόγο 

2.4. Οφθαλμίατρο 

2.5. Γυναικολόγο 

2.6. Ωτορινολαρυγγολόγο 

2.7. Δερματολόγο 

2.8. Ορθοπεδικό 

2.9. Πνευμονολόγο 

2.10. Ουρολόγο 

2.11. Γαστρεντερολόγο 

2.12. Ρευματολόγο 

2.13. Νευρολόγο 

2.14. Ψυχίατρο 

συμβαλλόμενων μετά του Ο.Α.Ε.Ε. με σύμβαση μίσθω¬ 
σης έργου. 

Η αμοιβή αυτών καθορίζεται κάθε φορά με κοινή από¬ 
φαση των Υπουργών Οικονομικών και Εργασίας και Κοι¬ 
νωνικών Ασφαλίσεων μετά από πρόταση του Δ. Σ. του 
Ο.Α.Ε.Ε. 

Επίσης με αποφάσεις του Δ.Σ. του Ο.Α.Ε.Ε. καθορίζο¬ 
νται ο απαιτούμενος αριθμός γιατρών, οι όροι παροχής 
των ιατρικών φροντίδων, καθώς και κάθε σχετική λεπτο¬ 
μέρεια. 

Η ανάθεση έργου πραγματοποιείται ύστερα από πρό¬ 
σκληση και υποβολή αίτησης για εκδήλωση ενδιαφέρο¬ 
ντος από γιατρούς που επιθυμούν τη συνεργασία με τον 
Οργανισμό, η οποία πρόσκληση δημοσιεύεται μέχρι την 
τελευταία ημέρα του 8ου μήνα του έτους, δυναμένης της 


προθεσμίας αυτής να παραταθεί, όχι όμως πέραν της 
20ης του επόμενου μήνα με αιτιολογημένη απόφαση του 
Δ.Σ., σε δύο τουλάχιστον εφημερίδες που εκδίδονται 
στην έδρα του Οργανισμού και με κοινοποίηση σε όλους 
τους Ιατρικούς Συλλόγους της χώρας. Από τους γιατρούς 
που εκδήλωσαν ενδιαφέρον, προτιμιόνται εκείνοι, που 
δεν κατέχουν έμμισθη θέση εκτός εάν δεν εκδηλωθεί εν¬ 
διαφέρον. οπότε είναι δυνατή η ανάθεση του έργου σε 
γιατρό που κατέχει έμμισθη θέση. 

Σε περίπτωση λύοης της σύμβασης έργου για οποιοδή- 
ποτε λόγο πριν από τη λήξη αυτής, το έργο ανατίθεται για 
τον υπόλοιπο χρόνο σε άλλο γιατρό κατά σειρά αξιολό- 
γησης, μη υπάρχοντος δε τοιούτου γίνεται απευθείας 
ανάθεση, Το ίδιο μπορεί να γίνει και στην περίπτωση που 
δεν εκδηλωθεί ενδιαφέρον από γιατρούς κατά τις ετήσιες 
προσκλήσεις. 

3. Κλιμάκια αριθμού περιθαλπόμενων δικαιούχων περί¬ 
θαλψης τα οποία λαμβάνονται υπόψη για τον καθορισμό 
της αμοιβής των θεραπευτών γιατρών κατά ειδικότητα εί¬ 
ναι τα εξής: 


ΠΑΘΟΛΟΓΟΙ 


Α 

300 - 600 

ασφαλισμένοι 

Β 

601 - 900 

ασφαλισμένοι 

Γ 

901-1200 

ασφαλισμένοι 

Δ 

1201-1500 

ασφαλισμένοι 

Ε 

1501 - 1800 

ασφαλισμένοι 

ΣΤ 

1801 - &άνω 

ΠΑΙΔΙΑΤΡΟΙ 

ασφαλισμένοι 

Α 

300 - 500 

ασφαλισμένοι 

Β 

501-700 

ασφαλισμένοι 

Γ 

701-900 

ασφαλισμένοι 

Δ 

901 -1100 

ασφαλισμένοι 

Ε 

1101 -1300 

ασφαλισμένοι 

ΣΤ 

1301 -&άνω 

ασφαλισμένοι 


ΚΑΡΔΙΟΛΟΓΟΙ - ΟΦΘΑΛΜΙΑΤΡΟΙ - ΟΡΘΟΠΕΔΙΚΟΙ 
ΩΤΟΡΙΝΟΛΑΡΥΓΓΟΛΟΓΟΙ - ΔΕΡΜΑΤΟΛΟΓΟΙ - 
ΝΕΥΡΟΛΟΓΟΙ - ΨΥΧΙΑΤΡΟΙ - ΠΝΕΥΜΟΝΟΛΟΓΟΙ - 
ΟΥΡΟΛΟΓΟΙ - ΓΑΣΤΡΕΝΤΕΡΟΛΟΓΟΙ - ΡΕΥΜΑΤΟΛΟΓΟΙ 


Α 

θ 

Γ 

Δ 

Ε 

ΣΤ 


400-1000 
1001-2500 
2501-4500 
4501-6500 
6501-8500 
8501 - & άνω 


ασφαλισμένοι 

ασφαλισμένοι 

ασφαλισμένοι 

ασφαλισμένοι 

ασφαλισμένοι 

ασφαλισμένοι 


ΓΥΝΑΙΚΟΛΟΓΟΙ 

Α 500 - 5000 ασφαλισμένοι 

Β 5001 -7000 ασφαλισμένοι 

Γ 7001 -9000 ασφαλισμένοι 

Δ 9001 -& άνω ασφαλισμένοι 

Η μηνιαία αμοιβή των συμβαλλομένων με τον Ο.Α.Ε.Ε. 
με μίσθωση έργου, θεραπευτών γιατρών, κατά την έναρ¬ 
ξη ισχύος του παρόντος είναι αυτή η οποία έχει καθορι¬ 
στεί με την κοινή υπουργική απόφαση Υπουργών Οικονο¬ 
μικών, Εργασίας και Κοινωνικών Ασφαλίσεων για τους θε¬ 
ραπευτές γιατρούς του ΤΕΒΕ. 


Στην αμοιβή αυτή περιλαμβάνονται έξοδα κίνησης και 
ιατρείου σε ποσοστό 25%. 


Οι θεραπευτές γιατροί υποχρεούνται, πέραν της εξέτα¬ 
σης του ασθενούς, να εκτελούν εφόσον κρίνεται ανα¬ 
γκαίο τις παρακάτω κατά ειδικότητα ιατρικές πράξεις, χω¬ 
ρίς επιβάρυνση του ασφαλισμένου ή του Οργανισμού. 

Παθολόγοι - Παιδίατροι: Εμβολιασμούς πόσης (ρύσεως. 
Καρδιολόγοι: Ηλεκτροκαρδιογραφήματα και 

Ταλαντώσεις. 

Γ υναικολόγοι: Διάφορες μικροθεραπείες 

Οφθαλμίατροι: Τονομέτρηση, μέτρηση οπτικού 

πεδίου, εξέταση με σχισμοειδή 
λυχνία και βυθοσκόπηση. 

Ωτορινολαρυγγολόγοι: Αφαίρεση βυσμάτων ώτων πρό¬ 
σθια και οπίσθια ρινοσκόπηση, 
έμμεση λαρυγγοσκόπησή. 

4. Από 1/1/2000 επεκτείνεται η ιατρική περίθαλψη και 
στις ειδικότητες: 

4.1. Ενδοκρινολόγου 

4.2. Αλλεργιολόγου 

Τα κλιμάκια περιθαλπομένων δικαιούχων, η αμοιβή των 
θεραπευτών γιατρών των παραπάνω ειδικοτήτων και κά¬ 
θε άλλη λεπτομέρεια θέλουν καθοριστεί με κοινή απόφα¬ 
ση των Υπουργών Οικονομικών, Εργασίας και Κοινωνικών 
Ασφαλίσεων ύστερα από πρόταση του Δ. Σ. του Ο.Α.Ε.Ε. 

5. Η ιατρική περίθαλψη δύναται να παρέχεται και από 
γιατρούς άλλων ειδικοτήτων εκτός από αυτές που ανα- 
φέρονται στις παραγράφους 2 και 4 του παρόντος άρ¬ 
θρου με απόφαση του Υπουργού Εργασίας και Κοιν. 
Ασφαλίσεων, ύστερα από απόφαση του Δ. Σ. του Ο. Α. Ε.Ε. 

Άρθρο 8 

Τρόπος παροχής ιατρικής περίθαλψης 

1. - Σε όσες περιοχές λόγω του μεγάλου αριθμού δικαι- 
ουμένων περίθαλψης έχουν συμβληθεί περισσότεροι από 
έναν θεραπευτές ιατροί της αυτής ειδικότητας, ο ασφα¬ 
λισμένος μετά τη θεώρηση του βιβλιαρίου ασθένειας του 
εκλέγει γι' αυτόν και τα δικαιούμενα περίθαλψης μέλη της 
οικογένειας του, το γιατρό της προτίμησης του από τους 
αναγραφομένους στο σχετικό κατάλογο της περιοχής 
όπου αυτός κατοικεί. 

2. - Εφόσον έχει συμπληρωθεί ο κατά περίπτωση ανώ¬ 
τατος αριθμός δικαιούχων, όπως αυτός καθορίζεται με 
την παράγραφο 3 του άρθρου 7 του παρόντος, που μπο¬ 
ρεί να περιθάλπει ο γιατρός, ο δικαιούχος επιλέγει άλλο 
γιατρό από αυτούς που αναγράφονται στο σχετικό κατά¬ 
λογο. 

3. - Η με τον παραπάνω τρόπο επιλογή γιατρού ισχύει 
για ένα (1) έτος. Κατ' εξαίρεση δύναται ο ασφαλισμένος 
κατά τη διάρκεια του έτους αυτού να ζητήσει την αλλαγή 
γιατρού που είχε επιλέξει υποβάλλοντας αίτηση με την 
οποία θα εξηγεί τους λόγους για τους οποίους ζητά την 
αλλαγή. 

Το δικαίωμα να ζητήσει τη διαγραφή ασφαλισμένου 
από τη δύναμη του έχει και ο θεραπευτής ιατρός για σο¬ 
βαρό λόγο. 

4. - Σε έκτακτες και επείγουσες περιπτώσεις καθώς και 
για Σάββατο, Κυριακή και αργίες που οι συμβεβλημένοι 
γιατροί με τον ΟΑΕΕ δε δέχονται ασφαλισμένους του Ορ¬ 
γανισμού, οι ασφαλισμένοι μπορο ύν να προσφεύγουν και 
σε μη συμβεβλημένους με τον οργανισμό ιατρούς. 

Στην περίπτωση αυτή υποχρεούνται μέσα σε επτά (7) ερ¬ 
γάσιμες ημέρες να προσκομίσουν την απόδειξη πληρω¬ 
μής, προκειμένου να τους αποδοθεί η προβλεπόμενη από 
το κρατικό πμολόγιο δαπάνη για την ιατρική επίσκεψη. 

Άρθρο 9 

Παρακλινικές εξετάσεις - ειδικές θεραπείες 

1.- Στους δικαιούχους παρέχονται ειδικές θεραπείες και 


παρακλινικές εξετάσεις πάσης φύσεως εκτελούμενες 
από οποιοδήποτε με ελεύθερη εκλογή του δικαιούχου 
συμβεβλημένο εργαστήριο ή φυσικοθεραπευτήριο με 
τον ΟΑΕΕ, και με συμμετοχή του ασφαλισμένου κατά 25% 
επί της τιμής της πρώτης στήλης του κρατικού τιμολογί¬ 
ου, που ισχύει κάθε φορά. 

Παρακλινικές εξετάσεις και ειδικές θεραπείες, που διε- 
νεργούνται για προμεταμοσχευτικό ή μεταμοσχευτικό 
έλεγχο, παρέχονται στους ασφαλισμένους χωρίς συμμε¬ 
τοχή αυτών. 

2. - Οι παρακλινικές εξετάσεις μπορεί να εκτελούνται και 
από μη συμβεβλημένα με τον οργανισμό εργαστήρια ή 
από κρατικά νοσοκομεία χωρίς παραπεμπτικό θεράποντα 
ιατρού, όταν: 

α) Ο ασφαλισμένος προσκομίσει γνωμάτευση γιατρού, 
από την οποία να προκύπτει το επείγον της εξέτασης, 
εγκεκριμένη από τον ελεγκτή γιατρό του οργανισμού. 

β) Στον τόπο διαμονής του ασφαλισμένου δεν υπάρ¬ 
χουν συμβεβλημένα εργαστήρια και οι εξετάσεις αυτές 
δεν εκτελούνται από τα κρατικά νοσοκομεία της περιο¬ 
χής· 

Στις περιπτώσεις αυτές ο Ο.Α.Ε.Ε καταβάλλει το 75% 
της αξίας της εξέτασης, σύμφωνα με το κραπκό τιμολό¬ 
γιο (πρώτη στήλη). 

Φυσικοθεραπείες μπορεί να εκτελούνται από μη συμβε¬ 
βλημένα φυσιοθεραπευτήρια ύστερα από έγκριση του 
ελεγκτού γιατρού, του οργανισμού, εφόσον στην περιοχή 
που διαμένει ο ασφαλισμένος δεν υπάρχουν συμβεβλη¬ 
μένα φυσιοθεραπευτήρια με καταβολή από τον οργανι¬ 
σμό του 75% της αξίας της πρώτης στήλης κρατικού τι¬ 
μολογίου. 

3. - Φυσικοθεραπείες σε ασφαλισμένους οι οποίοι αδυ¬ 
νατούν να μετακινηθούν, πραγματοποιούνται και στην οι¬ 
κία τους, από συμβεβλημένα με τον οργανισμό φυσιοθε¬ 
ραπευτήρια στα οποία και καταβάλλεται το 75% της τιμής 
που προβλέπεται από τη δεύτερη στήλη του κρατικού τι¬ 
μολογίου για κάθε είδος θεραπείας προσαυξημένο κατά 
100 %. 

Οι κατά τα ανωτέρω θεραπείες εκτελούνται με παραπε¬ 
μπτικό θεράποντα γιατρού το οποίο θα συνοδεύεται από 
αιτιολογημένη γνωμάτευση στην οποία θα αναφέρεται η 
πάθηση και η αδυναμία μετακίνησης του ασθενούς και 
έγκριση από τον ελεγκτή ιατρό. 

4. - Ο Οργανισμός καλύπτει το 75% της δαπάνης για την 
σε εκπαιδευτήρια, οικοτροφεία, ιδρύματα που περιθάλ¬ 
πουν άτομα με βαριές νοητικές ή σωματικές αναπηρίες 
παρεχόμενη ειδική αγωγή σε παιδιά ασφαλισμένων σύμ¬ 
φωνα με το εκάστοτε ισχύον τροφείο νοσήλιο. 

Προκειμένου να χορηγηθεί στον ασφαλισμένο η ανωτέ¬ 
ρω δαπάνη, απαιτείται γνωμάτευση του θεράποντα για¬ 
τρού, από την οποία να προκύπτει ότι το παιδί πάσχει από 
βαριά σωματική ή νοητική αναπηρία και έγκριση από τον 
ελεγκτή γιατρό. 

Άρθρο 10 

Οδοντιατρική περίθαλψη 

Από 1/1/2001 παρέχονται στα τέκνα ασφαλισμένων μέ¬ 
χρι δεκαέξι (16) ετών οδοντιατρικές υπηρεσίες, επεκτει- 
νόμενες από 1/1/2002 σ' όλους τους δικαιούχους του ΟΑ¬ 
ΕΕ. 

Η έκταση, το είδος και το ποσοστό συμμετοχής του 
ασφαλισμένου στη δαπάνη καθώς και κάθε άλλη λεπτο¬ 
μέρεια θα καθοριστούν με απόφαση του Υπουργού Ερ- 

γασίας και Κοιν. Ασφαλίσεων μετά από πρόταση του Δ.Σ. 
του ΟΑΕΕ. 

Αρθρο 11 

Συμβάσεις εργαστηρίων και φυσικοθεραπειπηρίων 

1. - Η εκτέλεση των παρακλινικών εξετάσεων και ειδικών 
θεραπειών ενεργείται αποκλειστικά από τα συμβεβλημέ¬ 
να με τον Οργανισμό ιατρικά εργαστήρια, φυσικοθερα- 
πευτήρια κλπ. 

2. - Η διάρκεια της συμβάσεως μετά ιατρικά εργαστήρια 
και φυσικοθεραπευτήρια θα είναι ισχύος ενός έτους. Ο 
Ο.Α.Ε.Ε. δύναται να παρατείνει μονομερώς τη διάρκεια 
της σύμβασης για ένα χρόνο κάθε φορά. Τα εργαστήρια 
εφόσον δεν επιθυμούν την παράτασή της, μπορούν να ζη¬ 
τήσουν τούτο 30 ημέρες πριν από τη λήξη της. 

3. - Οι συμβάσεις με τα ιατρικά εργαστήρια κλπ μπορεί 
να καταγγέλλονται οποτεδήποτε και αζημίως υπό του ΟΑ¬ 
ΕΕ και πριν από τη λήξη τους σε περίπτωση παράβασης 
των όρων της σύμβασης. 

4. - Όλοι οι όροι κανονισμών, αποφάσεων και οδηγιών 
των αρμοδίων οργάνωντου ΟΑΕΕ για τοντρόπο παροχής 
των παρακλινικών εξετάσεων και ειδικών θεραπειών, πε¬ 
ριλαμβανόμενοι ή μη στη σύμβαση, θα θεωρούνται ως 
αναγραφόμενοι στη σύμβαση που έχει υπογράφει. 

5. - Επίσης δύναται να συνάπτει συμβάσεις ομοίου πε¬ 
ριεχομένου με κέντρα αποθεραπείας και αποκατάστασης 
για παροχή υπηρεσιών σε ασφαλισμένους του ΟΑΕΕ, με 
δυνατότητα και ελεύθερης διαπραγμάτευσης των τιμών, 
και μόνο για όσες πράξεις ή υπηρεσίες δεν είναι κοστο¬ 
λογημένες, μετά από απόφαση του Δ.Σ. του ΟΑΕΕ και 
έγκριση του Υπουργού Εργασίας και Κοινωνικών Ασφαλί¬ 
σεων. 

6. -0 ΟΑΕΕ μπορεί να συγκροτεί ανεξάρτητα μικροβιο¬ 
λογικά, ακτινολογικά και κάθε είδους ιατρικά εργαστήρια, 
φυσικοθεραπευτήρια κ.λ,π. 

Με κοινές αποφάσεις των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομικών και 
Εργασίας και Κοινωνικών Ασφαλίσεων και μετά γνώμη 
του ΔΣ του ΟΑΕΕ θα οριστούν τα προβλεπόμενα να λει¬ 
τουργήσουν μερίμνει του Οργανισμού εργαστήρια, η σύ¬ 
στασή τους, η οργάνωσή τους, η διάρθρωση των θέσεων 
του επιστημονικού βοηθητικού και λοιπού εν γένει προ¬ 
σωπικού τα τυπικά προσόντα διορισμού, ως και κάθε άλ¬ 
λη αναγκαία λεπτομέρεια για την καλή λειτουργία αυτών. 

7. Οι αναγραφόμενες, στην πρώτη στήλη του κρατικού 
τιμολογίου που ισχύει κάθε φορά για αμοιβή παρακλινι- 
κών εξετάσεων και ειδικών θεραπειών τιμές βαρύνουν κα¬ 
τά το 25% τους ασθενείς, οι οποίοι και καταβάλλουν το 
ποσό απευθείας στα ιατρικά εργαστήρια και θεραπευτή¬ 
ρια που έχουν την ευθύνη είσπραξής του, το δε υπόλοιπο 
75% βαρύνει τον ΟΑΕΕ. 

Τέλη χαρτοσήμου και λοιπές επιβαρύνσεις, βαρύνουν 
αποκλειστικά τα ιατρικά εργαστήρια κλπ. 

Τα ιατρικά εργαστήρια και θεραπευτήρια απαγορεύε¬ 
ται να εισπράττουν πρόσθετη αμοιβή από τους ασθενείς. 
Ειδικοί όροι συμβάσεων 

1Τα συμβαλλόμενα με τον ΟΑΕΕ ιατρικά εργαστήρια, 
φυσικοθεραπευτήρια κλπ, δικαιούνται να εκτελούν εξε¬ 
τάσεις και θεραπείες εντός του κύκλου της νομίμως ανα¬ 
γνωρισμένης επαγγελματικής ειδικότητας των, διαφορε¬ 
τικά καμία δαπάνη δε θ' αναγνωρίζεται σε βάρος του 0Α- 
ΕΕ. 

2.- Η εκτέλεση των παρακλινικών εξετάσεων και ειδικών 


θεραπειών γίνεται κατόπιν παραπεμπτικών που εκδίδο- 
νται από θεραπευτές γιατρούς ή άλλα υγειονομικά όργα¬ 
να του ΟΑΕΕ, χωρίς θεώρηση αυτών, εκτός των εξετάσε¬ 
ων εκείνων που με απόφαση του ΔΣ του ΟΑΕΕ ορίζεται ότι 
τα παραπεμπικά εκτέλεσης θεωρούνται από την Υγειονο¬ 
μική Υπηρεσία. 

3. - 0 εκπρόσωπος του εργαστηρίου, φυσικοθεραπευ- 
τηρίου κλπ υποχρεούται να αναγράφει στο βιβλιάριο 
ασθένειας την εκτέλεση των εξετάσεων που πραγματο¬ 
ποιήθηκαν, το δε παραπεμπτικό πρέπει απαραίτητα να 
φέρει την υπογραφή του υπευθύνου γιατρού, τη σφραγί 
δα του εργαστηρίου, την υπογραφή του ασθενούς και τον 
αριθμό της αστυνομικής ταυτότητάς του. 

Η πληρωμή των παρακλινικών εξετάσεων και ειδικών 
θεραπειών που έχουν πραγματοποιηθεί γίνεται βάσει κα¬ 
ταστάσεων που συντάσσονται από τον υπεύθυνο του ερ¬ 
γαστηρίου ή φυσικοθεραπευτηρίου σε ειδικό έντυπο του 
ΟΑΕΕ ή σύμφωνα με τα στοιχεία του εντύπου αυτού και 
υποβάλλονται μέσα στον επόμενο μήνα από την εκτέλεσή 
τους, επισυνάπτοντας τα παραπεμπτικά των εξετάσεων 
που πραγματοποιήθηκαν, 

4. - Τα παραπεμπτικά παρακλινικών εξετάσεων κλπ είναι 
άκυρα εάν δεν εκτελεσθούν μέσα σε τριάντα (30) ημέρες 
από την ημερομηνία έκδοσής τους, μη συμπεριλαμβανο- 
μένης της ημέρας έκδοσής τους. 

5. - Τα ιατρικά εργαστήρια, φυσικοθεραπευτήρια κλπ, 
υποχρεούνται να θέτουν στη διάθεση των εντεταλμένων 
υγειονομικών ή διοικητικών οργάνων του ΟΑΕΕ, κάθε 
στοιχείο σχετικό με τις παρακλινίκες εξετάσεις και ειδικές 
θεραπείες που εκτελέσθηκαν. 

Άρθρο 12 

Φαρμακευτική περίθαλψή 

1. -0 ΟΑΕΕ παρέχει στους ασφαλισμένους του τα ενδε- 
δειγμένα για την αποκατάσταση της υγείας τους ή προς 
ανακούφιση από τη νοσηρή κατάσταση τους φάρμακα 
και τις αναγκαίες για τη διάγνωση των νόσων ουσίες. 

2. - Η συμμετοχή του δικαιούχου στη δαπάνη των φαρ¬ 
μάκων είναι αυτή που καθορίζεται κάθε φορά από τις κεί¬ 
μενες διατάξεις, όπως αυτές ισχύουν. 

3. - Τα φαρμακευτικά ιδιοσκευάσματα παρέχονται μόνο 
εφόσον κυκλοφορούν νόμιμα. Κατά εξαίρεση αναγνωρί¬ 
ζεται και καταβάλλεται η αξία ιδιοσκευασμάτων που δεν 
κυκλοφορούν στην Ελλάδα, εφόσον αυτά έχουν οριστεί 
για τη συνέχιση θεραπείας ασφαλισμένου και με προσκό¬ 
μιση: 

α) Για τους νοσηλευθέντες ή μη στο εξωτερικό ιατρικής 
γνωμάτευσης ή βεβαίωσης γιατρού αντίστοιχης ειδικότη¬ 
τας με την πάθησή του. 

β) Για τους νοσηλευθέντες ή μη στο εσωτερικό ιατρικής 
γνωμάτευσης ή βεβαίωσης καθηγητού ή Διευθυντού κλι¬ 
νικής αντίστοιχης προς την πάθησή του ειδικότητας κρα¬ 
τικού νοσοκομείου. 

4. - Τα φάρμακα που ορίζονται στην παράγραφο 1 του 
παρόντος άρθρου χορηγούνται από τα συμβεβλημένα με 
τον Οργανισμό φαρμακεία, για λογαριασμό του ΟΑΕΕ και 
μόνο βάσει συνταγών που εκδίδονται αποκλειστικά και 
μόνο από τον αρμόδιο για παροχή περίθαλψης θεραπευ¬ 
τή γιατρό. 

5. - Στις περιπτώσεις που στην περιοχή δεν υπηρετεί θε¬ 
ραπευτής γιατρός του ΟΑΕΕ και ο ασφαλισμένος εξετά¬ 
ζεται από ιδιώτη γιατρό ειδικότητας, ο ιατρός συνταγο- 
γραφεί φάρμακα στο ενιαίου τύπου συνταγολόγια που 

φέρει ο ασφαλισμένος. Η συνταγή εκτελείται εφόσον 
προηγουμένως θεωρηθεί από ελεγκτή γιατρό του ΟΑΕΕ 
ή όπου δεν υπηρετεί ελεγκτής γιατρός, από το διοικητικό 
προϊστάμενο ή άλλο εντεταλμένο όργανο του Τμήματος ή 
Γραφείου για τον έλεγχο της ασφαλιστικής ικανότητας. 

6.- Σε επείγουσες περιπτώσεις καταβάλλεται από τον 
Οργανισμό η δαπάνη για φάρμακα εκ των υστέρων τα 
οποία συνταγογράφησε ιδιώτης γιατρός εφόσον ζητη¬ 
θούν από τον ασφαλισμένο μέσα σε πέντε (5) ημέρες και 
για θεραπεία δύο έως τριών ημερών και ύστερα από 
έγκριση του ελεγκτού γιατρού. 

7 - Η εκτέλεση της συνταγής από τα φαρμακεία και η 
παραλαβή του φαρμάκου από το δικαιούχο ή από απε¬ 
σταλμένο αυτού βεβαιώνεται με την υπογραφή επί της 
συνταγής του φαρμακοποιού που την εκτέλεσε ή του 
υπευθύνου του φαρμακείου που θέτει τη σφραγίδα του 
φαρμακείου και την ημερομηνία εκτέλεσης της συνταγής 
και με υπογραφή επί της συνταγής αυτού που παρέλαβε 
το φάρμακο. 

8. - Το τίμημα που καταβάλλεται από τον ΟΑΕΕ προς 
τους φαρμακοποιούς για τα φάρμακα που αυτοί χορήγη¬ 
σαν στα δικαιούμενα πρόσωπα είναι αυτό που κάθε φορά 
ορίζεται με την ισχύουσα κρατική διατίμηση χωρίς καμία 
άλλη προσαύξηση. 

9. - Ο συμβεβλημένος φαρμακοποιός είναι υποχρεωμένος 
να συμμορφώνεται προς τις εκάστοτε εκδιδόμενες από τον 
ΟΑΕΕ αποφάσεις, εγκυκλίους και οδηγίες περί τρόπου, 
χρόνου και όρων παροχής φαρμακευτικής περίθαλψης αλ¬ 
λά και τρόπου συντάξεως των λογαριασμών τους. 

10. - Ο συμβεβλημένος φαρμακοποιός οφείλει να εκτε- 
λεί κάθε κανονικά αρμόδια συνταχθείσα και εμπρόθεσμα 
προσαχθείσα συνταγή, σύμφωνα προς τις διατάξεις του 
παρόντος και τις γενικές διατάξεις περί φαρμακευτικής 
περίθαλψης όπως ισχύουν κάθε φορά. 

11. -0 ΟΑΕΕ διατηρεί το δικαίωμα να διενεργεί, τόσο με 
αρμόδια όργανα της υγειονομικής υπηρεσίας, όσο και με 
διοικητικούς υπαλλήλους, έλεγχο στους φαρμακοποιούς 
για την τήρηση των διατάξεων του παρόντος, αλλά και 
των όρων της μετ' αυτών υπογραφείσας σύμβασης. 

12. - Οι συμβεβλημένοι με τον ΟΑΕΕ φαρμακοποιοί 
έχουν την υποχρέωση κατά τη σύνταξη των λογαριασμών 
να εφαρμόζουν τις οδηγίες, που κάθε φορά δίδονται και 
να υποβάλλουν τους λογαριασμούς με συνημμένες τις 
συνταγές που έχουν εκτελέσει κατά μήνα και μέσα στο 
πρώτο δεκαήμερο του επόμενου μήνα, 

13. - Εναντι του λογαριασμού, ο οποίος υποβλήθηκε με 
τον παραπάνω τρόπο, χορηγείται μέσα σε πέντε (5) ημέ¬ 
ρες το 100% του αναφερομένου στο λογαριασμό ως συ¬ 
νολικού πληρωτέου ποσού. Τυχόν διαφορές που θα προ¬ 
κόψουν μετά από φαρμακευτικό και λογιστικό έλεγχο, τα¬ 
κτοποιούνται με τον επόμενο λογαριασμό. 

Άρθρο 13 

Νοσοκομειακή Περίθαλψη 

1. - Η παρεχόμενη νοσοκομειακή περίθαλψη περιλαμβά¬ 
νει τη νοσηλεία του πάσχοντα σε κρατικά νοσοκομεία και 
θεραπευτήρια καθώς και σε ιδιωτικά θεραπευτήρια με τα 
οποία ο ΟΑΕΕ συμβάλλεται. 

2. - Στη νοσοκομειακή περίθαλψη περιλαμβάνονται 
εκτός από την ενδιαίτηση του ασθενούς και οι αναγκαίες 
ιατρικές φροντίδες, εξετάσεις, φάρμακα κλπ που χορη¬ 
γούνται σ' αυτόν κατά τη διάρκεια της νοσηλείας του χω 
ρίς καμία συμμετοχή του στις σχετικές δαπάνες. 


3.- Η νοσοκομειακή περίθαλψη παρέχεται οτη ΒΑ θέση 
των μετά του οργανισμού κρατικών νοσοκομείων και συμ¬ 
βεβλημένων ιδιωτικών θεραπευτηρίων, καταβάλλοντας. 

α) Στα κρατικά νοσοκομεία και θεραπευτήρια το ισχύον 
κάθε φορά τιμολόγιο κλειστού νοσηλίου καθώς και τα 
εξαιρούμενα ίου κλειστού νοσηλίου. 

β) Στα συμβεβλημένα ιδιωτικά θεραπευτήρια, το εκά¬ 
στοτε ισχύον νοσήλιο ΒΑ θέσης του κρατικού τιμολογίου 
των ιδιωτικών κλινικών όπως ισχύει κάθε φορά, καθώς και 
φάρμακα και εξετάσεις όπως καθορίζονται κάθε φορά με 
απόφαση του Δ.Σ. του ΟΑΕΕ. 

Ειδικά, νοσηλεία σε Δημόσια Ψυχιατρικά Νοσοκομεία 
και συμβεβλημένες ή μη νευροψυχιατρικές κλινικές πα¬ 
ρέχεται στη Γ θέση και καταβάλλεται η τιμή του εκάστο¬ 
τε ισχύοντος κρατικού τιμολογίου. 

4. - Σε περίπτωση επείγουσας ανάγκης μπορεί ο ασθε¬ 
νής να εισαχθεί για νοσηλεία και σε μη συμβεβλημένο με 
τον Οργανισμό θεραπευτήριο, αλλά στην περίπτωση αυ¬ 
τή ο ΟΑΕΕ καταβάλλει τα αναφερόμενα στην παρ. 3 περ. 
β νοσήλια, μετά από έγκριση ελεγκτού γιατρού για το 
έκτακτο της νοσηλείας και μέχρι πέντε (5) ημέρες νοση¬ 
λείας. Εάν ο ελεγκτής γιατρός κρίνει ότι ο ασθενής δεν 
μπορεί να μετακινηθεί σε κρατικό νοσοκομείο ή συμβε¬ 
βλημένο ιδιωτικό θεραπευτήριο, ο Ο.Α.Ε.Ε. καταβάλλει 
τη δαπάνη νοσηλείας του για όλες τις ημέρες. 

5. - Ο ασθενής έχει τη δυνατότηταεφόσοντοεπιθυμείνα 

νοσηλευθεί σε ανωτέρα από τη ΒΑ\ ή Γ 1 θέση για τα νευ- 
ροψυχιατρικά οπότε επιβαρύνεται ο ίδιος με όλη τη δια¬ 
φορά που προκύπτει μεταξύ δαπάνης ΒΑ ή Γ θέσης αντί¬ 
στοιχα και εκείνης στην οποία νοσηλεύτηκε. 

6. - Κατά τη διάρκεια νοσηλείας των ασφαλισμένων: 

α) Σε κρατικά θεραπευτήρια, οι ενδεικνυόμενες εξετά¬ 
σεις και φάρμακα που εξαιρούνται του κλειστού νοσηλίου 
χορηγούνται από τον Οργανισμό εγκρινομένων των σχε¬ 
τικών δικαιολογητικών από τον ελεγκτή γιατρό του ΟΑΕΕ. 

β) Σε συμβεβλημένα ιδιωτικά θεραπευτήρια , οι ενδει- 
κνυόμενες ακτινολογικές εξετάσεις, και ειδικές θεραπεί¬ 
ες κλπ εκτελούνται, τα δε εξαιρούμενα φάρμακα χορη¬ 
γούνται, ύστερα από έγγραφη εντολή, που εκδίδεται σε 
έντυπο του Οργανισμού και η οποία θεωρείται από ελε¬ 
γκτή γιατρό αυτού. 

7. - Μικρές χειρουργικές επεμβάσεις, καθώς και θερα¬ 
πείες που δεν απαιτούν διανυκτέρευση σε θεραπευτήρια 
καλύπτονται από τον Οργανισμό με καταβολή νοσηλίου Γ 
Θέσης του τιμολογίου των ιδιωτικών κλινικών. 

Προκειμένου για κρατικά νοσοκομεία καταβάλλεται το 
νοσήλιο μιάς ημέρας που προβλέπεται από την ισχύουσα 
νομοθεσία. 

8. - Σε άλως εξαιρετικά βαριά περιστατικά νοσηλείας 
ασφαλισμένων του Οργανισμού σε κρατικά νοσοκομεία ή 
ιδιωτικές κλινικές, συμβεβλημένες ή μη για τα οποία απαι¬ 
τούνται ιδιαίτερες φροντίδες, είναι δυνατή η αναγνώριση 
της δαπάνης για τη χρησιμοποίηση αποκλειστικής αδελ¬ 
φής νοσοκόμας κατά τη διάρκεια της νύχτας και μέχρι πέ¬ 
ντε (5) νύχτες κατά νοσηλεία. 

Η καταβαλλόμενη αμοιβή είναι αυτή που καθορίζεται 
κάθε φορά από το Υπουργείο Εργασίας και Κοινωνικών 
Ασφαλίσεων. 

Η αναγνώριση της δαπάνης αυτής είναι δυνατή μόνον 
εφόσον η έγκριση της χρησιμοποίησης αποκλειστικής 
αδελφής νοσοκόμας γίνεται από τους ελεγκτές γιατρούς 
μέσα σε τρεις (3) ημέρες το πολύ από την έναρξη της χρη¬ 
σιμοποίησής της με την προσκόμιση ιατρικής βεβαίωσης 

με αιτιολογημένη γνωμάτευση του Διευθυντή της κλινι¬ 
κής που νοσηλεύεται ο ασθενής ότι πρόκειται για εξαιρε¬ 
τικά βαρύ περιστατικό, για το οποίο επιβάλλεται ιατρικά η 
παρουσία αποκλειστικής νοσοκόμας. 

Δεν αποδίδονται δαπάνες για χρόνο προγενέστερο της 
χορήγησης της έγκρισης, σε περίπτωση που αυτή ζητηθεί 
και δοθεί μετά την πάροδο του παραπάνω τριημέρου. 

Χρησιμοποίηση αποκλειστικής αδελφής νοσοκόμας δε 
δικαιολογείται για χρόνια περιστατικά και για περιστατικά 
νοσηλείας στο σπίτι. 

9.- Ο ΟΑΕΕ καλύπτει, για τις ασφαλισμένες του (άμεσα 
και έμμεσα) δαπάνη για εξωσωματική γονιμοποίηση με 
τις εξής προϋποθέσεις: 

α.-Η ασφαλισμένη δεν πρέπει να είναι ηλικίας άνω των 
45 ετών. 

β Η ασφαλισμένη που πρόκειται να υποβληθεί σε εξω¬ 
σωματική γονιμοποίηση πρέπει να προσκομίζει για έγκρι¬ 
ση στους ελεγκτές γιατρούς ιατρική γνωμάτευση Διευθυ - 
ντή Ειδικού Κέντρου στειρότητας - γονιμότητας κρατικού 
νοσοκομείου ή θεραπευτή γιατρού γυναικολόγου του 
ΟΑΕΕ, που να αναψέρονται οι ενδείξεις και οι προϋποθέ¬ 
σεις που υπάρχουν για έναρξη της διαδικασίας εξωσω- 
ματικής γονιμοποίησης. 

Η έγκριση παρέχει τη δυνατότητα στην ασφαλισμένη να 
υποβληθεί σε έως τρεις (3) το πολύ προσπάθειες με τη δι¬ 
ευκρίνιση όπ η νέα προσπάθεια δεν μπορεί να γίνει πριν 
από την παρέλευση τεσσάρων (4) μηνών από την προη¬ 
γούμενη. 

Μετά την έγκριση η ασφαλισμένη μπορεί ν' απευθυνθεί 
σε όποιο κέντρο κρατικό ή ιδιωτικό επιθυμεί αφού προη¬ 
γουμένως ενημερώσει το θεραπευτή γιατρό γυναικολόγο 
του ΟΑΕΕ για ν' αναγράψει στο βιβλιάριο ασθενείας τα 
σχετικά με την έναρξη της διαδικασίας της εξωσωματικής 
γονιμοποίησης. 

γ) - Μετά το δεύτερο μήνα από την έναρξη της διαδικα¬ 
σίας, προσκομίζονται σιην αρμόδια υπηρεσία του ΟΑΕΕ 
ιατρική βεβαίωση σχετική με την πορεία της εξωσωματι¬ 
κής γονιμοποίησης, επιτυχούς ή όχι, οι αποδείξεις των 
εργαστηριακών εξετάσεων που έγιναν, και οι αποδείξεις 
παροχής υπηρεσιών του κέντρου. 

Η δαπάνη που καταβάλλεται για την παραπάνω ιατρική 
πράξη ανέρχεται σε: 

-Περίπτωση επιτυχούς προσπάθειας στο ποσό που κα¬ 
θορίζεται κάθε φορά από τις κείμενες διατάξεις. 

-Σε περίπτωση ανεπιτυχούς προσπάθειας στο ήμισυ 
του παραπάνω ποσού. 

-Επιπλέον καταβάλλεται η δαπάνη για τα φάρμακα με 
συμμετοχή του ασφαλισμένου κατά 25%. 

Άρθρο 14 

Συμβάσεις θεραπευτηρίων - Διαδικασία παροχής 
νοσοκομειακής περίθαλψης 

1.-0 ΟΑΕΕ για την παροχή νοσοκομειακής περίθαλψης 
δύναται να συνάπτει συμβάσεις με κρατικά νοσοκομεία 
και ιδιωτικά θεραπευτήρια, με όρους και προϋποθέσεις, 
που θα συμφωνηθούν μεταξύ των ενδιαφερομένων με¬ 
ρών, μέαα σπς κείμενες κάθε φορά διατάξεις, για τα προ- 
βλεπόμενα όρια αμοιβών. 

2 - Η εισαγωγή ασθενούς στο θεραπευτήριο γίνεται με 
εισιτήριο, που εκδίδεται από τις αρμόδιες υπηρεσίες του 
ΟΑΕΕ, του τόπου που θα νοσηλευθεί, μετά από ιατρική 
γνωμάτευση του νοσοκομείου που νοσηλεύεται με σύμ¬ 
φωνη γνώμη του υγειονομικού οργάνου. 


3. - Για την έγκριση και εισαγωγή στο θεραπευτήριο (ει¬ 
σιτήριο εισόδου) σημειώνονται τα ασφαλιστικά στοιχεία 
του ασθενούς, η πιθανή διάγνωση της νόσου και το θερα¬ 
πευτήριο, που πρόκειται να εισαχθεί. 

Εισιτήριο, που δεν έχει χρησιμοποιηθεί μέσα σε (5) ημέ¬ 
ρες απάτην ημέρα εκδόσεώς του, συμπεριλαμβανομένης 
και αυτής, καθίσταται άκυρο. 

4. - Σε περίπτωση που έχει πραγματοποιηθεί εισαγωγή 
ασφαλισμένου σε κρατικό νοσοκομείο ή ιδιωτικό Θερα¬ 
πευτήριο, το εισιτήριο νοσηλείας μπορεί να χορηγηθεί και 
εκ των υστέρων, όχι όμως πέραν των πέντε (5) εργασίμων 
ημερών, από την ημερομηνία εισαγωγής, ακόμη και εάν 
εντός της προθεσμίας αυτής ο ασθενής εξήλθε από το θε¬ 
ραπευτήριο. Σε περίπτωση εισαγωγής σε μη συμβεβλη¬ 
μένη ιδιωτική κλινική απαιτείται αναγγελία εντός 5 ημε¬ 
ρών. Η έγκριση δίδεται με την προϋπόθεση ότι μέσα στην 
προθεσμία αυτή ο ασφαλισμένος ήταν ταμειακά ενήμε¬ 
ρος και εδικαιούτο βιβλιαρίου ασθενείας. 

Σε περίπτωση που παρήλθε η παραπάνω προθεσμία 
των πέντε (5) ημερών, ο ασφαλισμένος καλύπτεται από 
τον ΟΑΕΕ, από την ημερομηνία αναγγελίας και μετά με 
την προϋπόθεση να είναι ταμειακά ενήμερος. 

5. - Επί περιστατικών για τα οποία δεν ζητήθηκε η έκδο¬ 
ση εισιτηρίου μέσα σπς παραπάνω προθεσμίες της πα¬ 
ραγράφου 4 του παρόντος, αρμόδιος να ικαιολογήσει το 
εκπρόθεσμο εισαγωγής είναι ο προϊστάμενος της περι¬ 
φερειακής Διεύθυνσης στην οποία υπάγεται ο ασφαλι¬ 
σμένος, μετά από γνώμη του οικείου υγειονομικού οργά¬ 
νου, περί του παραδεκτού των γενομένων νοσηλίων. Στην 
περίπτωση αυτή τα νοσήλια καταβάλλονται από τον ΟΑ¬ 
ΕΕ απ' ευθείας στο νοσοκομείο ή στο συμβεβλημένο θε¬ 
ραπευτήριο. Για νοσηλεία σε μη συμβεβλημένο ιδιωτικό 
θεραπευτήριο καταβάλλονται στον ασφαλισμένο τα προ- 
βλεπόμενα από τον κανονισμό νοσήλια, εφόσον το περι¬ 
στατικό κριθεί ως έκτακτο από τον ελεγκτή γιατρό. 

Σε όλες τις ανωτέρω περιπτώσεις ο ασφαλισμένος πρέ¬ 
πει να είναι ταμειακά ενημερωμένος μέχρι τη λήξη των 
προθεσμιών τις οποίες παραβίασε. 

Άρθρο 15 

Νοσηλεία στο εξωτερικό 

1. Οι ασφαλισμένοι του Ο. Α.Ε.Ε. δικαιούνται νοσηλείας 
στο εξωτερικό ύστερα από απόφαση του Διοικητή και 
έγκριση της Ειδικής Υγειονομικής Επιτροπής και εφόσον 
πληρούν τις προϋποθέσεις που ορίζονται στις εκάστοτε 
υπουργικές αποφάσεις περί νοσηλείας στο εξωτερικό 

2. Οι αποδιδόμενες δαπάνες για νοσηλεία σε θεραπευ¬ 
τήρια του εξωτερικού είναι οι εξής: 

α) Το σύνολο της δαπάνης νοσηλείας σε κρατικά θερα¬ 
πευτήρια του εξωτερικού. Προκειμένου για μεταμόσχευ¬ 
ση καταβάλλεται επι πλέον η δαπάνη για τυχόν νοσηλεία 
του δότη. 

Στην έννοια της νοσηλείας περιλαμβάνονται: 

Το νοσήλιο, οι ιατρικές αμοιβές, όλες οι απαραίτητες ια¬ 
τρικές πράξεις, τα φάρμακα , οι εργαστηριακές εξετά¬ 
σεις, οι φυσιοθεραπείες, κάθε πρόσθετο είδος που είναι 
απαραίτητο για τη χειρουργική επέμβαση καθώς και οι 
δαπάνες που πραγματοποιήθηκαν εκτός νοσοκομείου 
για τη διάγνωση της πάθησης ή την ολοκλήρωση της θε¬ 
ραπείας , εφόσον κρίθηκαν απαραίτητες μετά από σύστα¬ 
ση του θεραπευτηρίου. 

Δεν καταβάλλονται δαπάνες νοσηλείας σε ιδιωτικά θε- 

ραπευτήριατου εξωτερικού παρά μόνο εφόσον αφορούν 
παιδιά ηλικίας μέχρι δεκατεσσάρων (14) ετών. 

β) Οι δαπάνες μετάβασης και επιστροφής του ασθε¬ 
νούς και του τυχόν αναγκαίου συνοδού και δότη. 

γ) Τα έξοδα διατροφής και διαμονής του ασθενούς και 
του τυχόν αναγκαίου συνοδού ή δότη για μεν τον ασθενή 
ή δότη για το χρόνο που θα βρίσκεται εκτός νοσοκομείου 
ενώ για το συνοδό για όλο το αναγκαίο διάστημα παρα¬ 
μονής του στο εξωτερικό. 

Το πάγιο ημερήσιο ποσό για έξοδα διαμονής και δια¬ 
τροφής ασθενή και τυχόν συνοδού ή δότη ανέρχεται σε 
7000 δρχ για διαμονή και 3000 δρχ. για διατροφή για τις 
περιπτώσεις νοσηλείας στις ΗΠΑ και 6000 δρχ. και 2000 
δρχ. αντίστοιχα για τις υπόλοιπες χώρες. 

Τα ανωτέρω ποσά αναπροσαρμόζονται με απόφαση 
του ΔΣ του ΟΑΕΕ. 

3. Για την οικονομική διευκόλυνση των ασφαλισμένων 
του Οργανισμού παρέχεται η ευχέρεια χορήγησης προ¬ 
καταβολής μέρους ή του συνόλου των πιθανολογουμέ- 
νων δαπανών νοσηλείας με βάση. 

α. Βεβαίωση του θεραπευτηρίου του εξωτερικού σχετι¬ 
κά με το πιθανό ύψος νοσηλείας 
β. Εγγυητική επιστολή. 

4. Για την απόδοση της δαπάνης νοσηλίων στο εξωτερι¬ 
κό πρέπει να προσκομίζονται τα εξής δικαιολογητικά: 

α. Βεβαίωση του θεραπευτηρίου που έλαβε χώρα η νο¬ 
σηλεία, στην οποία θα αναφέρεται η πάθηση, η διάρκεια 
νοσηλείας και η δαπάνη που καταβλήθηκε. 

β. Πρωτότυπα και αναλυτικά πμολόγια και σχετικές εξο- 
φλητικές αποδείξεις θεωρημένα από την αρμόδια προξε¬ 
νική αρχή ή ελλείψει αυτής από την αρμόδια αστυνομική 
ή άλλη δημόσια αρχή μεταφρασμένα από το Υπουργείο 
Εξωτερικών. 

γ. Εισιτήρια μετάβασης και επιστροφής. 

Ειδικά οι δαπάνες νοσηλείας στην αλλοδαπή για μετα¬ 
μόσχευση ιστών και οργάνων μπορούν να καταβάλλονται 
από τον Οργανισμό απευθείας στο θεραπευτήριο της αλ¬ 
λοδαπής μέσω του οικείου ελληνικού προξενείου αφού 
αφαιρεθεί τυχόν καταβληθείσα στον ασφαλισμένο προ¬ 
καταβολή. 

Για το σκοπό αυτό απαιτείται αίτηση του ασφαλισμένου 
ή έγγραφο του θεραπευτηρίου που πρέπει να υποβληθεί 
μέσα σε ανατρεπτική προθεσμία ενός {1} έτους από την 
έξοδο του ασθενούς από το θεραπευτήριο. 

Αρθρο 16 

Πρόσθετη Περίθαλψη 

1 . ο ΟΑΕΕ παρέχει στους ασφαλισμένους του και τα 
μέλη της οικογένειας τους όλα τα ενδεδειγμένα προς 
αποκατάσταση της υγείας τους ή προς ανακούφιση από 
τη νοσηρή τους κατάσταση θεραπευτικά μέσα προθέ- 
σεις. 

Η συμμετοχή του δικαιούχου στη δαπάνη ορίζεται σε 
ποσοστό 25% επί της αξίας αυτών. 

2.- Η διαδικασία χορήγησης των θεραπευτικών μέσων 
και προθέσεων είναι η εξής: 

α) Θεραπευτικά μέσα αξίας μέχρι 300.000 δρχ. χορη¬ 
γούνται βάσει τιμολογίου αγοράς, ύστερα από παραπε¬ 
μπτικό του θεραπευτή γιατρού του ΟΑΕΕ της αντίστοιχης 
με την πάθηση ειδικότητας και έγκριση του ελεγκτή για¬ 
τρού του Τ αμείου. 

β) Θεραπευτικά μέσα αξίας από 300.001 δρχ. μέχρι 
1.000.000 δρχ. χορηγούνται βάσει της χαμηλότερης τι¬ 


μής από τρεις (3) υποβαλλόμενες προσφορές, ύστερα 
από αιτιολογημένη γνωμάτευση Διευθυντή του αντίστοι¬ 
χου με την πάθηση τμήματος Κρατικού Νοσοκομείου και 
έγκριση του ελεγκτή γιατρού του Ταμείου. 

γ) Θεραπευτικά μέσα αξίας από 1.000.001 δρχ και άνω 
χορηγούνται όπως στην περίπτωση (β), αλλά μετά από 
απόφαση τουΔΣτουΟΑΕΕ. 

3. - Με απόφαση του Δ,Σ. του Ο.Α.Ε.Ε., καθορίζεται ο 
τρόπος και η διαδικασία χορήγησης των θεραπευτικών 
μέσων και προθέσεων καθώς και κάθε άλλη λεπτομέρεια. 

4. - Ο Ο.Α.Ε.Ε. παρέχει, χωρίς συμμετοχή στη δαπάνη 
αγοράς, όλα τα αναγκαία μέσα και αναλώσιμα υλικά 
στους παρακάτω ασφαλισμένους: 

α) Νεφροπαθείς ασφαλισμένοι που υποβάλλονται σε 
θεραπεία με τη μέθοδο της συνεχούς φορητής περιτο- 
ναϊκής κάθαρσης. 

β) Παραπληγικοί - τετραπληγικοί ασφαλισμένοι, που 
έχουν κριθεί με απόφαση της Ειδικής Υγειονομικής Επι¬ 
τροπής του Ο.Α.Ε.Ε. που συστήθηκε με το άρθρο 42 του 
Ν. 1140/1981 (Α, 68). 
γ) Πάσχοντες από μεσογειακή αναιμία, 
δ) Πάσχοντες από σακχαρώδη διαβήτη, 
ε) Πάσχοντες από νεοπλάσματα. 

5. - Καταβάλλεται για αγορά διορθωτικών γυαλιών ή φα¬ 
κών επαφής, στους άμεσα και έμμεσα ασφαλισμένους, 
κάθε τρία χρόνια το ποσό των 25.000 δρχ. επιμεριζόμενο 
σε 15.000 δρχ. για σκελετό και 10.000 δρχ. για κρύσταλ¬ 
λα ή 25.000 δρχ. για φακούς επαφής. 

Με απόφαση του ΔΣτου ΟΑΕΕ δύναται να αναπροσαρ¬ 
μόζονται τα ανωτέρω ποσά. 

6. - Ο ΟΑΕΕ καλύπτει τη δαπάνη για ενοικίαση συμπυ¬ 
κνωτή οξυγόνου των ασφαλισμένων του, που πάσχουν 
από χρόνια αναπνευστική ανεπάρκεια. 

Η συμμετοχή του δικαιούχου στη δαπάνη ενοικίασης 
του ανωτέρω θεραπευτικού μέσου ορίζεται σε ποσοστό 
25%. 

Η απόδοση της δαπάνης θα γίνεται με βάση τη χαμηλό¬ 
τερη τιμή από τρεις (3) υποβαλλόμενες προσφορές, 
ύστερα από αιτιολογημένη γνωμάτευση, Διευθυντή του 
αντίστοιχου με την πάθηση τμήματος Κρατικού Νοσοκο¬ 
μείου και έγκριση του ελεγκτή γιατρού του Ταμείου. 

7. - Με απόφαση του ΔΣ του ΟΑΕΕ, δύναται να επεκτεί- 
νεται η ενοικίαση και σε άλλα θεραπευτικά μέσα πλην των 
ανωτέρω. 

Αρθρο 17 

Μαιευτική περίθαλψη-Επίδομα τοκετού 

1.- Ο ΟΑΕΕ σε περίπτωση φυσιολογικού τοκετού άμεσα 
ή έμμεσα ασφαλισμένης καταβάλλει επίδομα τοκετού. Τ ο 
ποσό του επιδόματος ανέρχεται σε 210.000 δρχ. Σε περί¬ 
πτωση διδύμων το ποσό αυξάνεται κατά 50% και τριδύ¬ 
μων κατά 100%. 

Το παραπάνω ποσό αναπροσαρμόζεται με απόφαση 
του Υπουργού Εργασίας και Κοιν. Ασφαλίσεων μετά από 
πρόταση του Δ.Σ. του Ο.Α.Ε.Ε. 

2 - Εφόσον ο τοκετός πραγματοποιήθηκε με καισαρική 
τομή και η νοσηλεία παραταθεί πέραν των τεσσάρων (4) 
ημερών, ο Οργανισμός καταβάλλει στον ασφαλισμένο 
εκτός του βοηθήματος τοκετού και μέρος δαπανών για 
την επί πλέον νοσηλεία σε: 

α. Κρατικά νοσοκομεία το ισχύον κλειστό νοσήλιο για 
τις επί πλέον μέρες. 

β. Συμβεβλημένο ή μη θεραπευτήριο, το ισχύον κρατικό 

τιμολόγιο των ιδιωτικών κλινικών για τις επί πλέον ημέρες 
και για αμοιβή χειρουργού, αναισθησιολόγου και εξόδων 
χειρουργείου, αμοιβές που καθορίζονται από το ισχύον 
κρατικό τιμολόγιο αμοιβών-ιατρικών πράξεων. 

γ. Επί επιπλοκών σε φυσιολογικό τοκετό που η νοσηλεία 
παρατείνεται πέραν των τεσσάρων (4) ημερών καταβάλ¬ 
λεται εκτός του επιδόματος και δαπάνη σύμφωνα με το 
ισχύον τιμολόγιο {Κρατικών Νοσοκομείων - Ιδιωτικών Θε¬ 
ραπευτηρίων) για τις επί πλέον ημέρες. 

3.- Για την απόδοση των παραπάνω δαπανών απαιτού¬ 
νται κατά περίπτωση τα εξής δικαιολογητικά: 

α. Γ ια το επίδομα τοκετού 

α. 1. Ληξιαρχική πράξη γέννησης του παιδιού. 

α.2. Υπεύθυνη δήλωση του Ν. 1599/86, ότι η ασφαλισμέ¬ 
νη δεν δικαιούται έξοδα τοκετού από άλλο Ασφαλισπκό 
Οργανισμό ή το Δημόσιο. 

β. Για τις επιπλέον δαπάνες για την περίπτωση καισαρι¬ 
κής τομής και επιπλοκών φυσιολογικού τοκετού απαιτεί¬ 
ται επί πλέον εξοφλημένο τιμολόγιο του θεραπευτηρίου 
και αποδείξεις χειρούργου και αναισθησιολόγου. 

Άρθρο 18 
Έξοδα κηδείας 

1. - Σε περίπτωση θανάτου άμεσα ασφαλισμένου του 
Οργανισμού Ασφάλισης Ελευθέρων Επαγγελματιών 
(ΟΑΕΕ), καταβάλλεται εφάπαξ ποσό για έξοδα κηδείας, 
που ορίζεται σε 300.000 δρχ. 

Το καταβαλλόμενο ποσό είναι αυτό που ισχύει κατά το 
χρόνο θανάτου του ασφαλισμένου. 

2. - Εάν η σορός μεταφερθεί για ταφή σε νεκροταφείο 
άλλης πόλης από τον τόπο που πέθανε ο ασφαλισμένος 
και η πόλη αυτή απέχει πάνω από εκατό 100 χιλιόμετρα, 
καταβάλλονται και έξοδα μεταφοράς της σορού και μέχρι 
ποσού των 50.000 δρχ. Εάν απέχει πάνω από 200 χιλιόμε¬ 
τρα καταβάλλονται μέχρι 100.000 δρχ. 

Τα ποσά που αναφέρονται στις παραγράφους 1 και 2 
του παρόντος άρθρου αναπροσαρμόζονται με απόφαση 
του Δ.Σ. που εγκρίνεται από τον Υπουργό Εργασίας και 
Κοιν. Ασφαλίσεων. 

3. - Σε περίπτωση θανάτου στην αλλοδαπή ασφαλισμέ¬ 
νου που είχε μεταβεί εκεί για νοσηλεία με προηγούμενη 
έγκριση του Οργανισμού , καταβάλλονται τα έξοδα κη¬ 
δείας που ισχύουν για την Ελλάδα, καθώς και η πρόσθε¬ 
τη δαπάνη ταρίχευσης, αγοράς φέρετρου , μεταφοράς 
στην ημεδαπή της σορού και η αξία εισιτηρίων μετακίνη¬ 
σης ενός συνοδού ή η δαπάνη ταφής στο εξωτερικό. 

Τα ανωτέρω έξοδα δεν μπορεί να υπερβούν στο σύνολο 
τους, για όσους πεθαίνουν στις χώρες της Αμερικής και 
Αυστραλίας το δεκαπλάσιο και στις χώρες Ευρώπης, 
Αφρικής και Ασίας το επταπλάσιο των εξόδων κηδείας, 
που καταβάλλονται κάθε φορά σε περίπτωση θανάτου 
ασφαλισμένου στην Ελλάδα. 

4. - Σε περίπτωση θανάτου ασφαλισμένου του ΟΑΕΕ, 
που βρέθηκε στο εξωτερικό για οποιοδήποτε λόγο χωρίς 
όμως έγκριση του Οργανισμού καταβάλλονται τα έξοδα 
κηδείας και οι λοιπές δαπάνες της παραγράφου 3 του πα¬ 
ρόντος μέχρι το ήμισυ του ποσού που καταβάλλεται σε 
περίπτωση, που ο ασφαλισμένος πήγε στο εξωτερικό για 
νοσηλεία με έγκριση του Οργανισμού. 

5. - Τα έξοδα κηδείας καταβάλλονται ανεξάρτητα από 
την ασφαλιστική (ταμειακή) ενημερότητα του ασφαλι¬ 
σμένου, εάν: 


α.- Ο θάνατος επήλθε μετά την εγγραφή στα Μητρώα 
του Οργανισμού. 

β. - ’ Ηταν ασφαλισμένος κατά το χρόνο του θ ανάτου του 
ή δεν είχε παρέλθει έτος από τη διακοπή άσκησης του 
επαγγέλματος. 

6. - Τα έξοδ α κηδείας και η τυχόν πρόσθετη δαπάνη κα¬ 
ταβάλλονται σ' αυτόν που έχει επιμεληθεί τα της κηδείας. 

7, - Δικαιολογητικά για την απόδοση των εξόδων κηδεί¬ 
ας και λοιπών δαπανών που πρέπει να προσκομίζονται εί¬ 
ναι: 

α. Το βιβλιάριο ασθενείαςτου θανόντα. 

β. Η ληξιαρχική πράξη θανάτου, 

γ. Οι πρωτότυπες αποδείξεις για πς δαπάνες που έγιναν 
και προβλέπονται από τις διατάξεις τωνπαραγράφων 2,3 
και 4 του παρόντος άρθρου. 

δ. Ειδικά για την επιπλέον δαπάνη μεταφοράς σορού 
πρωτότυπο εξοφλημένο τιμολόγιο ή απόδειξη μεταφο¬ 
ρέα. 

Με απόφαση του ΔΣ του ΟΑΕΕ καθορίζονται τα τυχόν 
λοιπά δικαιολογητικά που απαιτούνται για την απόδοση 
των εξόδων κηδείας. 

Αρθρο 19 
Εργατικό ατύχημα 

1. - Σε περίπτωση πρόσκαιρης ανικανότητας για την 
άσκηση του επαγγέλματος που οφείλεται σε βίαιο συμ¬ 
βάν που επήλθε μετά την εγγραφή του ασφαλισμένου 
στην ασφάλιση του Ο.Α.Ε.Ε., κατά την άσκηση του επαγ¬ 
γέλματος ή εξ αφορμής αυτού (εργατικό ατύχημα), κατα¬ 
βάλλεται στον παθόντα χρηματικό επίδομα, ανεξάρτητα 
εάν η επιχείρηση του ασφαλισμένου εξακολουθεί να λει¬ 
τουργεί. 

2. - Για τη λήψη του επιδόματος, η διάρκεια της ανικανό¬ 
τητας, πρέπει να υπερβαίνει τις τριάντα (30) ημέρες, σύμ¬ 
φωνα με απόφαση της υγειονομικής επιτροπής. 

3. - Για τη θεμελίωση του δικαιώματος επιδόματος ερ¬ 
γατικού ατυχήματος θα πρέπει το ατύχημα ν' αναγγελθεί 
στην αρμόδια υπηρεσία του Ο.Α,Ε.Ε. μέσα σ' ένα μήνα (1) 
από την ημέρα που έλαβε χώρα. 

Η αναγγελία γίνεται γραπτά και πρέπει να περιέχει όλα 
τα στοιχεία του ασφαλισμένου, το ασκούμενο επάγγελμα 
και τις ακριβείς συνθήκες κάτω από πς οποίες έγινε τού¬ 
το, τις πρώτες βοήθειες που παρασχέθηκαν, τον τόπο 
που μεταφέρθηκε ο παθών, το ονοματεπώνυμο και τη δι¬ 
εύθυνση του ιατρού που κλήθηκε, των μαρτύρων και κά¬ 
θε άλλο κρίσιμο στοιχείο. 

Αρμόδια υπηρεσία για την έρευνα και εξακρίβωση των 
συνθηκών που έγινε το ατύχημα και τη σύνταξη της σχε¬ 
τικής έκθεσης, είναι το Τμήμα ή Γραφείο στο οποίο υπά¬ 
γεται ο ασφαλισμένος. 

Σε περίπτωση που απαιτείται και επιτόπια έρευνα και το 
ατύχημα έλαβε χώρα σε πόλη αρμοδιότητας άλλου Τμή¬ 
ματος ή Γ ραφείου αυτή θα διενεργείται από όργανα της 
πόλης αυτής ύστερα από παραγγελία του αρμοδίου Τμή¬ 
ματος ή Γραφείου στο οποίο υπάγεται ο ασφαλισμένος. 

4. - Το επίδομα εργατικού ατυχήματος καταβάλλεται για 
όσο χρόνο ο παθών κρίνεται ανίκανος από την υγειονομι¬ 
κή επιτροπή να ασκήσει το επάγγελμά του και μέχρι τέσ¬ 
σερις (4) μήνες κατ’ανώτατο όριο. 

Το ποσό του μηνιαίου επιδόματος ανέρχεται στο τρι¬ 
πλάσιο της μηνιαίας εισφοράς του κλάδου ή των κλάδων 
στους οποίους είναι ασφαλισμένος αυτός που υπέστη το 
ατύχημα κατά την ημέρα του ατυχήματος, 

Η καταβολή του επιδόματος δεν αναστέλλει την ασφά¬ 
λιση του παθόντος στον Ο.Α.Ε.Ε. 

Άρθρο 20 

Έξοδα μετακίνησης νεφροπαθών και άλλων ασθενών 

Ασφαλισμένοι του ΟΑΕΕ, που υποβάλλονται περιοδικά 
σε αιμοκάθαρση σε συμβεβλημένα με τον ΟΑΕΕ, κάθε 
μορφής θεραπευτήρια, δικαιούνται εξόδων μετακίνησης 
ως εξής: 

1. - Όσοι κατοικούν στην περιφέρεια του νομού Αττικής 
και στο νομό Θεσσαλονίκης και υποβάλλονται στις αντί¬ 
στοιχες περιοχές σε αιμοκάθαρση, δικαιούνται από τον 
ΟΑΕΕ κατά μήνα έξοδα μετακίνησης το ποσό των οποίων 
καθορίζεται με απόφαση του ΔΣ του ΟΑΕΕ. Με την ίδια 
απόφαση ορίζονται και τα απαιτούμενα δικαιολογητικά. 

2. - Στους νεφροπαθείς ασφαλισμένους, που διαμένουν 
σε άλλες περιοχές πλην των αναφερομένων στην παρά¬ 
γραφο 1 του παρόντος άρθρου και μετακινούνται για αι¬ 
μοκάθαρση σε μονάδες τεχνητού νεφρού των πιο πάνω 
πόλεων, θα χορηγείται εκτός του αντιτίμου των συνήθων 
συγκοινωνιακών μέσων και η δαπάνη μετακίνησης τους 
όπως αναφέρεται για τους ασφαλισμένους νεφροπαθείς 
της παραγράφου 1 του παρόντος. 

3. - Καταβάλλεται δαπάνη μετακίνησης με ταξί, προκει- 
μένου να υποβληθούν σε αιμοκάθαρση νεφροπαθείς 
ασφαλισμένοι, στις περιπτώσεις που λόγω της κατάστα¬ 
σής τους, η μετακίνηση τους με τα συνήθη συγκοινωνια¬ 
κά μέσα είναι αδύνατη. 

4. - Η απόδοση των εξόδων μετάβασης και επιστροφής 
ενεργείται στο τέλος κάθε μήνα με την υποβολή των σχε¬ 
τικών αποδείξεων πληρωμής. 

Στις περιπτώσεις που ο ασφαλισμένος νεφροπαθής με¬ 
τακινείται για αιμοκάθαρση λόγω του ότι δεν μπορεί να 
εξυπηρετηθεί από τη μονάδα τεχνητού νεφρού, που λει¬ 
τουργεί στον τόπο διαμονής του, απαιτείται για την κατα¬ 
βολή της δαπάνης αυτής, πέραν των προβλεπομένων 
αποδείξεων στο προηγούμενο εδάφιο και βεβαίωση της 
αρμόδιας υγειονομικής υπηρεσίας του τόπου διαμονής 
του από την οποία να προκύπτει η αδυναμία εξυπηρέτη¬ 
σης του από την μονάδα αυτή. 

5. - Επίσης καταβάλλεται η δαπάνη μετάβασης και επι¬ 
στροφής του ασθενή με τα συνήθη μεταφορικά μέσα (λε¬ 
ωφορείο, τραίνο, πλοίο και αεροπλάνο) στις περιπτώσεις 
νοσηλείας αυτού σε Κραπκά Νοσοκομεία άλλης πόλης 
από τον τόπο διαμονής του όταν η πάθηση του δεν αντι¬ 
μετωπίζεται από το Κρατικό Νοσοκομείο της περιοχής 
του. 

Για την καταβολή της δαπάνης απαιτείται: 
α) Υποβολή αιτιολογημένης βεβαίωσης του Νοσοκομεί¬ 
ου της περιοχής του ότι η πάθησή του δεν μπορεί να αντι- 
μετωπισθεί σ' αυτό. 

β) Απόδειξη καταβολής του αντιτίμου εισιτηρίου. 

Άρθρο 21 
Παραγραφή 

Κάθε αξίωση ασφαλισμένου κατά του Κλάδου Υγείας 
του Ο.Α.Ε.Ε. παραγράφεται εφόσον δεν ασκήθηκε εντός 
ανατρεπτικής προθεσμίας ενός (1) έτους. 

Η ημερομηνία παραγραφής αρχίζει για: 

1.- Νοσήλια, από την έξοδο του ασθενή από το θερα¬ 
πευτήριο. 


2. - Παρακλινικές εξετάσεις και ειδικές θεραπείες, από 
την ημερομηνία πραγματοποίησης τους. 

3. - Φάρμακα και θεραπευτικά μέσα, από την ημερομη¬ 
νία αγοράς τους. 

4. - Επίδομα τοκετού, από την ημερομηνία τοκετού. 

5. - Έξοδα μετακίνησης νεφροπαθών και δαπάνη για 
αποκλειστική νοσοκόμα, από την ημερομηνία πραγματο¬ 
ποίησης αυτών. 

6. - Έξοδα κηδείας από την ημερομηνία θανάτου. 

Άρθρο 22 

Μεταβατικές διατάξεις 

Μέχρι την έναρξη λειτουργίας του οργανισμού του ΟΑ¬ 
ΕΕ, σύμφωνα με την παράγραφο 2 του άρθρου 12 του 
Ν.2676/99 (Α 1} όπως ισχύει: 

α) Οι ασφαλισμένοι του ΟΑΕΕ εξυπηρετούνται από τις 
υφιστάμενες διοικητικές και υγειονομικές υπηρεσίες των 
ΤΕΒΕ καιΤΑΕ. 

β) Οι οργανισμοί ΤΕΒΕ και ΤΑΕ, διατηρούν την οικονο¬ 
μική και λογιστική τους αυτοτέλεια. 

γ) Οι προσλήψεις και η μισθοδοσία των θεραπόντων ια¬ 
τρών εξακολουθούν να γίνονται από το ΤΕΒΕ. Το ΤΑΕ συμ¬ 
μετέχει στη δαπάνη των αμοιβών των θεραπόντων ιατρών 
τουΤΕΒΕκατάτο 1/4 της συνολικής δαπάνης. Τοποσό αυ¬ 
τό, αποδίδεται στο ΤΕΒΕ στο τέλος κάθε τριμήνου. 

δ) Οπου από τις διατάξεις του παρόντος κανονισμού 
προβλέπεται η σύναψη συμβάσεων για παροχή υπηρε¬ 
σιών υγείας στους ασφαλισμένους του, αυτές συνάτττο- 
νται τόσο από το ΤΕΒΕ όσο και από το ΤΑΕ. 

ε) Οι όροι των συμβάσεων που έχει συνάψει το ΤΑΕ με 
τις ιδιωτικές κλινικές εξακολουθούν να ισχύουν μέχρι 31- 
12-1999. Ειδικά μέχρι την υπογραφή συμβάσεων από το 
ΤΑΕ με τα ιδιωτικά εργαστήρια και όχι πέραν από την 31 - 
12-1999, οι ασφαλισμένοι του ΤΑΕ μπορούν να προσέρ¬ 
χονται στα συμβεβλημένα με το ΤΕΒΕ εργαστήρια. Το 
ΤΑΕ καταβάλλει προς αυτά τις δαπάνες που του αναλο¬ 
γούν και σύ μφώνα με τις διατάξεις το υ άρθρου 11 ταυ πα¬ 
ρόντος. 

στ) Όπου από τις διατάξεις του κανονισμού αυτού προ- 
βλέπεται για την παροχή των υπηρεσιών υγείας έλεγχος 
ή έγκριση των δαπανών υγείας από ελεγκτές ιατρούς, αυ¬ 
τή πραγματοποιείται από τις υγειονομικές υπηρεσίες των 
δύο οργανισμών. 

Εφόσον οι υγιειονομικές υπηρεσίες του ΤΑΕ δεν επαρ¬ 
κούν, το έργο αναλαμβάνουν οι αντίστοιχες υπηρεσίες 
του ΤΕΒΕ. Γ ια το σκοπό αυτό το ΤΑΕ καταβάλλει στο τέ¬ 
λος κάθε τριμήνου το 1 15 των δαπανών μισθοδοσίας τους. 

ζ) Όπου από τις διατάξεις του κανονισμού αναφέρονται 
υγειονομικές επιτροπές του ΟΑΕΕ, νοούνται οι ήδη υφι¬ 
στάμενες υγιειονομικές επιτροπές του ΤΕΒΕ και του ΤΑΕ. 

η) Οι προβλεπόμενες από το άρθρο 4 του κανονισμού, 
μηνιαίες εισφορές των ασφαλισμένων εξακολουθούν να 
εισπράττονται σύμφωνα με την ισχύουσα νομοθεσία των 
ΤΕΒΕ και ΤΑΕ. 

Η ισχύς της απόφασης αυτής, αρχίζει από την 1-11- 
1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝ1ΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηηρ: ννίΛ/νν.βί.ς γ 
β-ηΐ3ϋ: ηνΒ5 @ βϊ.ςτ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. ■ Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε Κ, 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα6-8 Τ.Κ. 18531 4135228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ, 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 88Β/47 533 

ΤΙΜΗ ΦΥΛΛΩΝ ' 8 σελίδες 2 0° δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από & σελ(δες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α. Ε. Προϋπολογισμού Κ.Α. Ε. εσόδου υπέρ 

2531 ΤΑΠΕΤ 3512 

Α' (Νόμοι. Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.1.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α,Ι.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 ” 3.500 ·· 

15.000 » 750 » 

70.000 » 3.500 » 

30.000 » 1 500 >■ 

15.000 » 750 >· 

5.000 » 250 >· 

10.000 ·· 500 » 

3.000 » 150 ·> 

10.000 » 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α. Ε. & Ε.Π.Ε. 

250.000 >· 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
ν α στέλνονται με επιταγή και σε ανάλογο συνάλλαγμα στο Διε υθυντή Διαχείρισης του Εθνικό ύ Τ υπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσά της 

συνδρομής και ολόκληρο το ποσό υπέρ του ΤΑΠΕΤ. , 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





